
****

**A Magyar Helsinki Bizottság menekültügyi programja jogász munkatársat keres**

**2019. augusztus 15.**

A Magyar Helsinki Bizottság Magyarország egyik vezető emberi jogi civil szervezete. Alapértékeink a demokratikus jogállam, a tisztességes eljárás, a kínzás, embertelen bánásmód és hátrányos megkülönböztetés tilalma és a menekültek védelme. Céljainkat jogi segítségnyújtással, stratégiai pereskedéssel, képzéssel, valamint a hazai és nemzetközi közvélemény tájékoztatásával érjük el. Működésünket az Európai Unió, az ENSZ különböző szervezetei, továbbá számos magánalapítvány támogatja. További információk: [www.helsinki.hu](http://www.helsinki.hu)

**Milyen feladatra keresünk:**

A jogász munkatárs a Magyar Helsinki Bizottság budapesti irodájában, legalább heti 30 órában vesz részt a Bizottság menekültügyi programjának munkájában. Ennek keretében a menekültügyi társelnök és a programvezető közvetlen irányításával a munkatárs feladatai:

1. a Magyar Helsinki Bizottsághoz jogi segítségért forduló külföldiekkel való személyes konzultáció, az egyéni ügyekben felmerülő jogi kérdések megválaszolása,
2. folyamatos együttműködés a menekültügyi programban dolgozó jogászokkal és ügyvédekkel,
3. jogi háttérkutatás, esetjog-kutatás, beadványok előkészítése,
4. országinformáció-kutatás és fordítás,
5. a Magyar Helsinki Bizottság által képviselt ügyek szakmai szempontok szerinti rendszerezése, összegzése
6. képviselőként eljárás közigazgatási hatósági eljárásokban.

**Akit keresünk:**

1. magyar jogi diplomával rendelkezik,
2. elkötelezett az emberi jogok és sérülékeny csoportok jogainak védelme iránt,
3. azonosul a Magyar Helsinki Bizottság értékeivel és küldetésével,
4. kreatív, pontos, rugalmas, talpraesett, csapatjátékos; képes hatékonyan működni egy civil szervezet és egy dinamikus, kislétszámú csapat tagjaként,
5. tárgyalóképes angol nyelvtudással rendelkezik.

**Előnyt** jelent a menekültügyi területen, vagy bármilyen jogi segítő munkában szerzett gyakorlati tapasztalat.

**Amit kínálunk:**

* folyamatos szakmai fejlődési és képzési lehetőségek,
* munkavégzés egy sokszínű, inspiráló környezetben,
* nemzetközi kapcsolatteremtési lehetőségek,
* elkötelezett, dinamikus és innovatív csapat,
* támogató, barátságos légkör, jó hangulatú belvárosi iroda.

**A munkaviszony kezdetének tervezett időpontja:** **2019. október 1.**

**A jelentkezés menete:**

* **Határidő: 2019. szeptember 8.**
* Kizárólag e-mailben a [**jobs@helsinki.hu**](mailto:jobs@helsinki.hu) címre, tárgymegjelölés: *menekültügyi* *jogász - [pályázó neve]*
* A pályázat tartalmazza a jelölt **angol nyelvű önéletrajzát**, **legfeljebb 1000 szavas magyar nyelvű motivációs levelét**, **nettó fizetési igényét**, valamint **két szakmai referenciaszemély** (lehetőleg korábbi munkáltató) nevét és elérhetőségét (e-mail, telefon).
* A motivációs levélben kérjük, hogy a következő kérdésekre válaszoljon:
  + Miért tartja fontosnak a menekülők, üldözöttek jogi segítését? Miért lenne az ön számára motiváló ez a munka?
  + Miért szeretne a Magyar Helsinki Bizottságnál dolgozni?
  + Milyen olyan tudással vagy gyakorlati tapasztalattal rendelkezik, ami alkalmassá teszi önt erre a feladatra?

A pályázatokat folyamatosan értékeljük.